tartuNLP/wikipedia-smugri-20251201 huggingface dataset:
Dnevnik

Dnevnik (sloveeniksi ’päiväkirja’) on slovenialainen vuonna 1951 perustettu sanomalehti. Se ilmestyy maanantaista lauantaihin ja on linjaltaan keskustavasemmistolainen.
Eritrean kansalliskokous

Eritrean kansalliskokous (tigrinjaksi ሃገራዊ ባይቶ, "Hagerawi Baito") on Eritrean yksimakarinen parlamentti, jossa on 150 jäsentä. Käytännössä maassa yksinvaltaa käyttää presidentti Isaias Afewerki, eikä maassa ole vielä kertaakaan vuonna 1997 hyväksytyn uuden perustuslain jälkeen järjestetty vaaleja.
Kansalliskokous kokoontui edellisen kerran vuonna 2002.
Kangasranta (Kouvola)

Kangasranta on Kouvolan hallinnollinen kaupunginosa Valkealan suuralueella. Se kattaa suuren alueen Valkealan suuralueen eli entisen Valkealan kunnan koillisosasta. Kaupunginosan alueella sijaitsee Tuohikotin, Kääpälän, Inkerilän, Pyöriälän, Lipiälän, Parolan ja Heikkilän kylät.
Onni Kari-Koskinen

Onni Kari-Koskinen (vuoteen 1941 "Koskinen"; 26. marraskuuta 1918 Pori – 9. tammikuuta 2003 Kristiinankaupunki) oli suomalainen lääkäri ja kansanterveystieteen professori.
Kari-Koskinen syntyi vaihdemies Yrjö Martinus Koskisen ja Hilja Emilia Kalevalan perheeseen. Hänen puolisonsa vuodesta 1943 oli hammaslääkäri Lilli Maria Johanna Ritari (k. 1993). Kari-Koskinen tuli ylioppilaaksi Björneborgs svenska samskolanista 1939 ja valmistui Helsingin yliopistosta lääketieteen lisensiaatiksi 1947. Lääketieteen ja kirurgian tohtoriksi hän väitteli Oulun yliopistossa 1971 ja sai terveydenhoidon erikoislääkärin pätevyyden 1967 ja yleislääketieteen erikoislääkärin pätevyyden 1982.
Kari-Koskinen oli kunnanlääkäri Nakkilassa 1948–1950 ja Isossakyrössä 1950–1960. Keski-Suomen läänin lääninlääkäri hän oli 1960–1963, Turun ja Porin läänin apulaislääninlääkäri 1963–1969 ja Ahvenanmaan maakuntalääkäri 1969–1974. Oulun yliopiston kansanterveystieteen professorina Kari-Koskinen toimi 1974–1985. Hän oli myös Tampereen yliopiston kansanterveystieteen dosentti vuodesta 1974 ja Kansaneläkelaitoksen Lounais-Suomen aluetoimiston toimistopäällikkö 1964–1974 ja Pohjois-Suomen aluetoimiston asiantijalääkäri 1974–1983. Kari-Koskisella oli lisäksi useita asiantuntija- ja luottamustehtäviä, mukaan lukien Isonkyrön kunnanvaltuston jäsenyys 1954–1960.
Kai Nielsen (kuvanveistäjä)

Kai Nielsen (26. marraskuuta 1882 Svendborg – 2. marraskuuta 1924 Frederiksberg) oli tanskalainen kuvanveistäjä. Hän aloitti taidemaalarina ja opiskeli kuvanveistoa Kuninkaallisessa taideakatemiassa vuosina 1902–1906 Carl Aarsleffin johdolla. Nielsen otti etäisyyttä vallitsevasta symbolismista, ja hänen työnsä ovat tyypillisesti monumentaalisia ja sensuelleja. Nielsen teki myös muotokuvia.
Kai Nielsen

Kai Nielsen voi tarkoittaa seuraavia henkilöitä:
Koivikko ja Pirttiranta

Koivikko ja Pirttiranta ovat pieniä pientaloalueita Vantaan maaseutumaisessa luoteisosassa Kivistön suuralueella. Koivikko (myös nimellä Kesäkylä tai Koivikon Kesäkylä) sijaitsee Kiilan kaupunginosassa aivan Tuusulan rajalla ja Pirttiranta siitä kolmisen kilometriä länteen Seutulassa Vantaanjoen mutkassa. Koivikko on jaettu 117 palstaan, Pirttirannassa on 56 asuin- ja lomapalstaa, joista nelisenkymmentä ympärivuotisessa käytössä. Alueet muistuttavat siirtolapuutarhaa, mutta talot ovat isompia ja usein talviasuttavia.
Koivikko ja Pirttiranta suunniteltiin 1950-luvun loppupuolella alun perin vaatimattomiksi ”kesäkyliksi”, mutta käytännössä monissa taloissa on asuttu ympärivuotisesti. Vuonna 2009 Koivikko hyväksyttiin yleiskaavassa virallisesti pientaloalueeksi.
Molempia alueita hallitaan osakeyhtiömuotoisesti, yhtiöinä Kesäkylä Koivikko Oy ja Pirttiranta Oy. 
2020-luvun taitteessa alavaan Pirttirantaan suunniteltiin kaavoitettavaksi lisää loma-asuntoja, mutta Vantaanjoen tulvariskin takia hankkeesta luovuttiin. Pirttiranta kärsi tulvavahinkoja keväällä 1966 ja kesällä 2004.
Mäkisemmän ja metsäisemmän Koivikon alueen ympäristöongelmia ovat Helsinki-Vantaan lentoaseman sekä lähellä sijaitsevien motocross-radan, Seepsula Oy:n kivilouhimon, Kuusakoski Groupin metallimurskaamon ja Asfalttikallio Oy:n asfalttiaseman aiheuttamat melu-, pöly- ja hajuhaitat. Viereisen Seutulan kaatopaikan hajuista päästiin eroon jo 1990-luvun taitteessa.
Muita loma-asutusalueita Vantaalla.
Pienempiä 1950- ja 1960-luvulta peräisin olevia loma-asuntoalueita Vantaalla ovat Heponiitty Vestrassa ja Getbacka Seutulassa.
Caldwellin luettelo

Caldwellin luettelo on luettelo tähtitieteellisistä kohteista, jonka on koonnut Patrick Moore. Aiempi Messierin luettelo sisälsi vain kohteita, jotka olivat näkyvissä Charles Messierin havaintopaikasta, mutta Caldwellin luettelo sisältää kohteita, jotka ovat näkyvissä pohjoiselta ja eteläiseltä pallonpuoliskolta. Luettelossa on 46 tähtiklusteria, 35 galaksia ja 28 tähtisumua.
Nimeäminen on peräisin Mooren toisesta sukunimestä, joka oli myös muodossa Caldwell-Moore. "M"-tunnistetta ei ollut järkevää käyttää jotta vältettäisiin sekaannukset Messierin luettelon kanssa. Ensimmäinen versio luettelosta julkaistiin vuonna 1995 "Sky &amp; Telescope" -teoksessa. Ensimmäisessä versiossa oli virheitä, jotka on myöhemmin korjattu.
Nestori Järvelä

Nestori Järvelä (18. huhtikuuta 1893 Sippola – 21. tammikuuta 1951 Vehkalahti) oli suomalainen keskimatkojen juoksija, jonka kilpailuvuodet ajoittuiivat 1910-luvulta aina 1930-luvun alkuun. Hän oli vuoden 1924 olympialaisissa 3 000 m estejuoksussa suomalaisedustaja.
Idaho Candy Company

Idaho Candy Company on Yhdysvalloissa, Idahon osavaltiossa sijaitseva makeisten valmistaja. Idaho Candy Company aloitti toimintansa vuonna 1901. Sen tunnetuin ja myydyin tuote on suklaapatukka Idaho Spud, jota on valmistettu jo vuodesta 1918 lähtien.
Tuotteita.
Lähde:
Keltavyöpaarma

Keltavyöpaarma ("Hybomitra tarandina") on "Hybomitra"-sukuun kuuluva paarma. Sillä on ampiaista tai herhiläistä muistuttavat keltamustat poikkiraidat, mutta lajin erottaa helposti esimerkiksi suurten silmien perusteella.
Laji on yksi suurimmista Suomessa tavattavista paarmoista. Kooltaan keltavyöpaarma voi olla noin 15–20 mm. Siitä on raportoitu havaintoja lähes koko Suomessa, aivan pohjoisinta Lappia lukuunottamatta.
Ingibjörg Sigurðardóttir

Ingibjörg Sigurðardóttir (s. 7. lokakuuta 1997) on islantilainen jalkapalloilija, pelipaikaltaan puolustaja. Hän oli pelannut Islannin naisten maajoukkueessa kesäkuun 2025 loppuun mennessä 75 ottelua ja tehnyt niissä kaksi maalia.
Ingibjörg pelasi avauskokoonpanossa kaksi ottelua EM-kilpailuissa 2017, yhden ottelun EM-kilpailuissa 2022 ja joukkueensa kaikki kolme ottelua EM-kilpailuissa 2025.
Ingibjörg edustaa seuratasolla saksalaista Freiburgia, johon hän siirtyi elokuussa 2025. Hän on aiemmin edustanut kotimaansa seurojen lisäksi ruotsalaista Djurgårdenia vuosina 2018–2019, norjalaista Vålerengaa vuosina 2020–2023, saksalaista Duisburgia vuoden 2024 alkupuoliskon ja tanskalaista Brøndbytä kaudella 2024–2025.
Yhtenäisyys (venäläinen puolue)

Yhtenäisyys (venäjäksi Единство) oli vuosina 1999–2001 Venäjällä toiminut puolue. Venäjän presidentin Boris Jeltsinin avustajat perustivat sen syyskuussa 1999 kolme kuukautta ennen joulukuussa pidettäviä duuman vaaleja vastavoimaksi Jevgeni Primakovin johtamalle Isänmaa - Koko Venäjä -puolueelle. Yhtenäisyyden puheenjohtajana toimi Sergei Šoigu. Vuoden 1999 duuman vaaleissa Yhtenäisyys sai toiseksi eniten ääniä häviten niukasti Gennadi Zjuganovin johtamalle kommunistiselle puolueelle. Yhtenäisyys lakkautettiin joulukuun alussa 2001, kun Yhtenäinen Venäjä perustettiin.
Hlín Eiríksdóttir

Hlín Eiríksdóttir (s. 17. kesäkuuta 2000) on islantilainen jalkapalloilija, pelipaikaltaan hyökkääjä. Hän oli pelannut Islannin naisten maajoukkueessa kesäkuuhun 2025 mennessä 49 ottelua ja tehnyt niissä kuusi maalia.
Hlín kuului Islannin joukkueeseen EM-kilpailuissa 2025. Hän pelasi avauskokoonpanossa Suomea vastaan ja tuli vaihdosta kentälle ottelussa Norjaa vastaan. Jälkimmäisessä ottelussa hän teki yhden maalin.
Hlín siirtyi reykjavíkilaisesta Valurista Ruotsiin vuoden 2021 alussa. Hän edusti kaksi kautta Piteåta ja kaksi kautta Kristianstadia. Tammikuussa 2025 hän siirtyi englantilaisseura Leicester Cityyn. Hän pelasi Englannin Superliigassa kauden 2024–2025 jälkimmäisellä puoliskolla kahdeksan ottelua.
Alexandra Jóhannsdóttir

Alexandra Jóhannsdóttir (s. 19. maaliskuuta 2000) on islantilainen jalkapalloilija, pelipaikaltaan keskikenttäpelaaja. Hän oli pelannut Islannin naisten maajoukkueessa kesäkuuhun 2025 mennessä 54 ottelua ja tehnyt niissä kuusi maalia.
Alexandra tuli vaihdosta kentälle kahdessa ottelussa EM-kilpailuissa 2022. EM-kilpailuissa 2025 hän pelasi avauskokoonpanossa joukkueensa kaikki kolme ottelua.
Alexandra edustaa seuratasolla ruotsalaista Kristianstadia, johon hän siirtyi tammikuussa 2025. Hän on pelannut Saksan Bundesliigassa Eintracht Frankfurtin joukkueessa 24 ottelua vuosina 2021–2022 ja Italian Serie A:ssa Fiorentinan joukkueessa 55 ottelua vuosina 2022–2025. Hän teki Serie A:ssa yhdeksän maalia.
Joensuun rauhanyhdistys

Joensuun rauhanyhdistys on Joensuussa toimiva kristillinen yhdistys. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistys järjestää seuroja, raamattuluokkia, päiväkerhoja ja pyhäkouluja, nuorteniltoja sekä perhe- ja diakoniatyötä.
Lestadiolainen herätysliike on vaikuttanut Joensuun seudulla 1870-luvulta lähtien. Joensuun rauhanyhdistyksellä on historiansa aikana ollut ainakin kaksi toimitaloa, Kirkkokadulla sijainnut puutalo ja Heinäpurontiellä sijainnut myöhempi rakennus. Heinäpurontien toimitalo poistettiin käytöstä 2010-luvulla ja sen jälkeen rauhanyhdistys on ollut ilman toimitaloa. Toimintaa on järjestetty paikallisseurakuntien tiloissa. Vuonna 2025 tiedotettiin, että rauhanyhdistys rakentaa uuden toimitilan Pilkkoon.
Jyri Vartiainen

Jyri Vartiainen (s. 1990 Kuopio) on suomalainen proosaa ja runoutta kirjoittava kirjailija.
Guðný Árnadóttir

Guðný Árnadóttir (s. 4. elokuuta 2000) on islantilainen jalkapalloilija, pelipaikaltaan puolustaja. Hän oli pelannut Islannin naisten maajoukkueessa kesäkuun 2025 loppuun mennessä 41 ottelua tekemättä maaleja.
Guðný pelasi EM-kilpailuissa 2022 Islannin viimeisen alkulohko-ottelun avauskokoonpanossa. EM-kilpailuissa 2025 hän pelasi avauskokoonpanossa kaksi ottelua mutta loukkaantui jälkimmäisessä eikä ollut mukana kolmannessa ottelussa.
Guðný edustaa seuratasolla ruotsalaista Kristianstadia, johon hän siirtyi maaliskuussa 2024. Hän pelasi vuosina 2020–2024 Italiassa AC Milanissa ja kaudella 2020–2021 lainalla Napolissa. Hän pelasi Serie A:ssa Napolissa 12 ottelua ja Milanissa 45 ottelua ja teki ainoan maalinsa tammikuussa 2023 kotiottelussa Parmaa vastaan.
Agla María Albertsdóttir

Agla María Albertsdóttir (s. 5. elokuuta 1999) on islantilainen jalkapalloilija, pelipaikaltaan hyökkääjä. Hän oli pelannut Islannin naisten maajoukkueessa kesäkuun 2025 loppuun mennessä 61 ottelua ja tehnyt niissä neljä maalia.
Agla María pelasi kolme ottelua EM-kilpailuissa 2017, EM-kilpailuissa 2022 ja EM-kilpailuissa 2025.
Agla María edustaa seuratasolla kotimaassaan Breiðablikia. Hän on aiemmin edustanut myös Valuria ja Stjarnania. Hän pelasi kaudella 2022 Ruotsissa Häckenin joukkueessa kahdeksan Damallsvenskanin ottelua.
Hildur Antonsdóttir

Hildur Antonsdóttir (s. 18. syyskuuta 1995) on islantilainen jalkapalloilija, pelipaikaltaan keskikenttäpelaaja. Hän oli pelannut Islannin naisten maajoukkueessa kesäkuun 2025 loppuun mennessä 27 ottelua ja tehnyt niissä kaksi maalia.
Hildur pelasi EM-kilpailuissa 2025 avauskokoonpanossa kaksi ottelua. Yhdestä ottelusta hän oli poissa pelikiellon vuoksi saatuaan Suomea vastaan pelatussa ottelussa kaksi varoitusta ja tultuaan siten ajetuksi kentältä ulos.
Hildur edustaa seuratasolla espanjalaista Madrid CFF:ää, johon hän siirtyi elokuussa 2024. Hän pelasi kaudella 2024–2025 Espanjan liigassa 23 ottelua ja teki niissä yhden maalin. Hän edusti kausina 2022–2024 alankomaalaista Fortuna Sittardia ja pelasi Eredivisiessä 41 ottelua, joissa hän teki viisi maalia.
Vilankulon piiri

Vilankulon piiri () on piiri Mosambikissa Inhambanen maakunnassa. Piirin väkiluku on noin 164 915 (2022, ennuste), pinta-ala 4 700 neliökilometriä ja väestöntiheys 35 as./km². 
Vilankulon piiri sijaitsee Intian valtameren rannalla Mosambikin kanaalin lounaisosassa. Piirin keskus on Vilankulon rannikkokaupunki. Vilankulo sijaitsee linnuntietä noin 500 kilometriä ja maanteitse 715 kilometriä pääkaupunki Maputosta pohjoiskoilliseen. Maakuntakeskus Inhambaneen on linnuntietä 207 kilometriä ja maanteitse 293 kilometriä. 
Vilankulon piiri rajoittuu idässä Intian valtamereen. Etelässä ja lännessä naapurina on Massingan ja pohjoisessa Inhassoron piiri.
Pääelinkeinoja ovat maatalous, karjatalous, kalastus ja matkailu. Maataloustuotteista keskeisin on maissi. Lukutaidottomuus oli piirissä vuosien 2019–2023 tilaston mukaan korkea: 33,7 prosenttia (maakunnassa 30,5 %).
Matkailukohteista tunnetuimpiin lukeutuu naapuripiirin kanssa yhteinen Bazaruton saariston kansallispuisto (1 583 km²), joka sijaitsee noin 15 kilometriä mantereelta merelle. Kansallispuisto on perustettu erityisesti merilehmiin lukeutuvan dugongin ja merikilpikonnien suojelua varten. Bazaruton saaristossa sijaitsevan kansallispuiston eteläosa (mm. Benguerran saari) on Vilankulon piiriä, pohjoisosa kuuluu Inhassoron piiriin.
Luigi Lunari

Luigi Lunari (3. tammikuuta 1934 Milano – 15. elokuuta 2019) oli italialainen näytelmäkirjailija, kielenkääntäjä, esseisti ja elokuvakäsikirjoittaja. Hänen tunnetuimpia näytelmiään on "Tre sull’altalena", joka on käännetty kymmenille kielille.
Ura.
Luigi Lunari opiskeli oikeustieteitä Milanossa ja Lontoossa sekä lisäksi säveltämistä ja orkesterin johtamista. Hän työskenteli Milanon Piccolo Teatrossa 1961–1982 Paolo Grassin ja Giorgio Strehlerin kanssa ja oli mukana kokemassa teatterin murrosta 1900-luvun jälkipuoliskolla. Lunari oli monipuolinen kirjailija ja hän käsikirjoitti useita menestyneitä televisiosarjoja, kuten "Dedicato a un bambino", "Accadde a Lisbona" ja "Le cinque giornate di Milano". Hänen teatterikäsikirjoituksiaan ovat muun muassa "Il Senatore Fox" (1979), "Tre sull’altalena" (1990), "Nel nome del Padre" (1996), "Sotto un ponte, lungo un fiume" (2004) ja "Tutto per bene" (2014). Lisäksi Lunari kirjoitti romaaneja ja esseitä.
Lunari käänsi muun muassa Lewis Carrollin lastenkirjan "Alice nel paese delle meraviglie" (2013). Lunari käänsi myös William Shakespearen ja Bertolt Brechtin tekstejä.
Darkspore

Darkspore on Maxis Softwaren kehittämä ja Electronic Artsin julkaisema toimintaroolipeli. Peli on julkaistu vuonna Windowsille.
Pelin palvelimet suljettiin 1. maaliskuuta 2016. Peli käytti digitaalista käyttöoikeuksien hallintaa, joka ei toiminut kunnolla ja esti pelaajia kirjautumasta peliin, joka oli vaadittua päästäkseen pelaamaan.
Pelaaminen.
Pelin hack and slash -tyylinen toimintaroolipeli, joka perustuu löyhästi "Spore"-pelin hahmojen luontiin. Pelissä voi ohjata ryhmää, jonka jäsenien välillä voi vaihtaa milloin vain.
Vastaanotto.
Peli sai IGN:n arvostelussa arvosanaksi 7/10. Pelin taistelua kehuttiin hauskaksi, mutta tarinan toteutusta moitittiin. Pelin tasojen toistuva uudelleen pelaaminen koettiin myös ongelmaksi.
Peli sai "PC Gamerin" arvostelussa arvosanaksi 60 %. Peliä kutsuttiin "varjoksi" "Spore"-pelistä hahmojen muokkaamisen rajoittuneisuuden vuoksi. Parhaaksi puoleksi sanottiin ryhmän ohjaamista yksittäisen sankarin sijaan.
Tekniset ongelmat.
Pelaajilla oli vaikeuksia kirjautua peliin sen julkaisusta lähtien. Tämä johti pelin väliaikaiseen poistamiseen myynnistä markkinapaikoilta ja myöhemmin poistettiin kokonaan. Palvelimille kirjautumista vaadittiin myös pelin yksinpelimoodissa pelaamiseen ja palvelimien sulkeminen on estänyt kaikkien pelaajien mahdollisuudet pelata peliä.
Ex-muslimit

Ex-muslimit ovat entisiä muslimeja, jotka ovat hylänneet islamin. Avoimesti uskonsa jättäneet ex-muslimit voivat kokea muslimiyhteisössä vaikeuksia ja väkivaltaa. Länsimaissa on perustettu entisten muslimien järjestöjä ja ex-muslimit ovat julkaisseet islamia arvostelevia kirjoja ja verkkosivustoja.
Suomessa muutamat islamin jättäneet ovat kertoneet kokemusistaan julkisesti. Uskontojen uhrien tuki ry järjestää tapaamisia entisille muslimeille. Vuonna 2015 perustettiin Suomen ex-muslimit -blogi.
Perfect Dark (pelisarja)

Perfect Dark on Raren kehittämä hiiviskelypelien sarja.
Pelit.
Sarjaan oli kehitteillä uusi osa, joka peruttiin vuonna 2025 kun Microsoft ilmoitti irtisanomisista.
Teestrup

Teestrup on taajama Faxen kunnassa Tanskassa. Taajamassa oli 226 asukasta vuoden 2025 alussa.
Terslev

Terslev on taajama Faxen kunnassa Tanskassa. Taajamassa oli 939 asukasta vuoden 2025 alussa.
Fredensborg

Fredensborg on taajama Fredensborgin kunnassa Tanskassa. Taajamassa oli 8 968 asukasta vuoden 2025 alussa.
Vuoteen 2007 saakka Fredensborg oli Fredensborg-Humlebækin kunnan keskustaajama.
Humlebæk

Humlebæk on taajama Fredensborgin kunnassa Tanskassa. Taajamassa oli 9 742 asukasta vuoden 2025 alussa.
Humlebækissä sijaitsee modernin taiteen museo Louisiana.
Gehrdt Bornebusch

Gehrdt Bornebusch (15. huhtikuuta 1925 Ordrup – 10. marraskuuta 2011 Humlebæk) oli tanskalainen arkkitehti. Hän opiskeli Kuninkaallisen taideakatemian arkkitehtikoulussa vuosina 1947–1950 ja työskenteli aluksi Arne Jacobsenin alaisuudessa. Bornebusch suunnitteli modernistisia julkisia rakennuksia, muun muassa kouluja ja sairaaloita. Hänen tunnetuin työnsä on Herlevin sairaala.
Bornebusch

Bornebusch on seuraavien henkilöiden sukunimi:
Morten Hesseldahl

Morten Hesseldahl (s. 11. joulukuuta 1964 Odense) on tanskalainen kirjailija, toimittaja ja kustannustoimittaja. Vuosina 2018–2022 hän johti Gyldendal-kustantamoa. Hesseldahl on johtanut myös Tanskan kuninkaallista teatteria, päätoimittanut "Information"-lehteä sekä työskennellyt Danmarks Radion kulttuuripäällikkönä. Lisäksi hänellä on ollut useita luottamustehtäviä erilaisissa järjestöissä. Koulutukseltaan hän on filosofian ja liiketoimintajohtamisen maisteri. Kirjailijana Hesseldahl on julkaissut romaaneja ja sarjakuvia.
Bo Lidegaard

Bo Lidegaard (s. 23. tammikuuta 1958 Godthåb) on tanskalainen toimittaja, kirjailija, diplomaatti ja historioitsija. Hän väitteli tohtoriksi Kööpenhaminan yliopistosta vuonna 1997 aiheenaan diplomaatti Henrik Kauffmann. Vuosina 2011–2016 Lidegaard päätoimitti "Politiken"-lehteä. Hän on kirjoittanut elämäkertoja tanskalaisista poliitikoista ja historiakirjoja erityisesti Tanskan 1900-luvusta.
Lidegaardin veli on poliitikko Martin Lidegaard. Heidän äitinsä oli toimittaja Else Lidegaard.
Lidegaard

Lidegaard on seuraavien tanskalaisten henkilöiden sukunimi:
Karlebo

Karlebo on taajama Fredensborgin kunnassa Tanskassa. Taajamassa oli 253 asukasta vuoden 2025 alussa.
Nivå

Nivå on taajama Fredensborgin kunnassa Tanskassa. Taajamassa oli 8 769 asukasta vuoden 2025 alussa.
Sørup (Fredensborg)

Sørup on taajama Fredensborgin kunnassa Tanskassa. Taajamassa oli 550 asukasta vuoden 2025 alussa.
Delo

Delo (sloveeniksi ’työ’) on slovenialainen vuonna 1959 perustettu sanomalehti, joka on maansa luetuimpia. Se ilmestyy kuudesti viikossa ja on linjaltaan keskusta-vasemmistolainen.
Tiempo de Hoy

Tiempo de Hoy (myös pelkkä Tiempo) oli espanjalainen viikkolehti. Se perustettiin vuonna 1982 ja lakkautettiin kannattamattomana vuonna 2018. Lehti ilmestyi perjantaisin ja oli linjaltaan keskusta-vasemmistolainen.
La Marea

La Marea on espanjalainen vuonna 2012 perustettu yhteiskunnallinen aikakauslehti. Se on linjaltaan vasemmistolainen ja ilmestyy kerran kuussa.
Etelä-Sudanin lakiasäätävä kansalliskokous

Etelä-Sudanin lakiasäätävä kansalliskokous () on Etelä-Sudanin kaksikamarisen parlamentin alahuone. Koska maassa on vasta meneillään siirtymäkausi kohti demokratiaa, vaaleja ei ole itsenäisyyden aikana järjestetty vaan kansalliskokouksen 550 jäsentä ovat joko entisiä Sudanin parlamentin tai Etelä-Sudanin itsehallintoparlamentin jäseniä tai valittu myöhemmin nimityksillä. Lain mukaan edustajista vähintään neljäsosan on oltava naisia. Kansalliskokoukseen voidaan valita 21 vuotta täyttäneitä.
Historia.
Etelä-Sudan julistautui itsenäiseksi heinäkuussa 2011 ja saman vuoden elokuussa muodostettiin kaksikamarinen parlamentti, joka koostui 332-jäsenisestä lakiasäätävästä kansalliskokouksesta ja 50-jäsenisestä osavaltioiden neuvostosta. Sen oli tarkoitus istua neljä vuotta, mutta elokuussa 2015 kautta jatkettiin kolmella vuodella. Samalla lakiasäätävän kansalliskokouksen jäsenmäärä nostettiin 400:aan. Heinäkuussa 2018 vaaleja lykättiin jälleen kolmella vuodella. Elokuussa 2018 kansalliskokouksen uudeksi edustajamääräksi asetettiin 550, joista alkuperäisiä kansanedustajia olisi 332, Sudanin vapautusarmeija nimittäisi 128, Etelä-Sudanin oppositioliittouma 50, muut puolueet 30 ja kymmenen paikkaa olisi varattu entisille poliittisille vangeille.
Helmikuussa 2020 muodostettiin siirtymäkauden hallitus, ja uusi kansalliskokous olisi vihdoin päässyt aloittamaan toimintansa, mutta koronapandemia esti sen. Huhtikuussa 2021 presidentti hajotti parlamentin ja nimitti uuden 550-jäsenisen kansalliskokouksen. Se aloitti toimintansa saman vuoden elokuussa. Vaalit on tarkoitus järjestää joulukuussa 2026.
Työskentely.
Lainsäädäntövalta on jaettu kansalliskokouksen ja osavaltioiden neuvoston kesken, ja niiden molempien on hyväksyttävä lait ennen kuin ne menevät presidentin vahvistettaviksi. Presidentti voi palauttaa lait takaisin parlamenttiin, joka voi hyväksyä ne lopullisesti ilman presidentin vahvistusta.
Hallituksen ministereiden on nautittava kansalliskokouksen luottamusta.
4C 37.11

4C 37.11 on massiivinen ja kirkas elliptinen galaksi, joka sijaitsee Perseuksen tähdistössä noin 750 miljoonan valovuoden päässä Maasta.
Galaksin ytimessä sijaitsee lähin tunnettu avaruudellisesti erotettu supermassiivisten mustien aukkojen kaksoisjärjestelmä, mikä tekee siitä merkittävän tutkimuskohteen galaksien ja mustien aukkojen yhteisevoluution sekä ns. "viimeisen parsekin ongelman" tutkimuksessa.
Galaksin ominaisuudet.
4C 37.11 on Seyfert-tyyppinen galaksi, jonka arvioitu kirkkaus on 17 magnitudia, mikä tekee siitä erittäin himmeän kohteen taivaalla. Sen havaitsemiseen tarvitaan vähintään 8 metrin kokoinen teleskooppi, eikä se ole näkyvissä paljain silmin. Galaksin läpimitaksi on arvioitu noin 130 000 valovuotta, mikä tekee siitä hieman suuremman kuin Linnunrata. Sen taivaalliset koordinaatit ovat oikea nousu (R.A.) 0”h 05m ”9.262” ja deklinaatio (Dec.) +38° 03′ 32.236″, ja se sijaitsee pohjoisella taivaalla ekliptikan yläpuolelle.
Supermassiivisten mustien aukkojen kaksoisjärjestelmä.
Galaksin ytimessä sijaitsee poikkeuksellinen kaksoisjärjestelmä, joka koostuu kahdesta supermassiivisesta mustasta aukosta. Näiden mustien aukkojen etäisyys toisistaan on vain 7,3 parsekia, mikä tekee siitä lähimmän tunnetun avaruudellisesti erotetun SMBH-kaksoisjärjestelmän. Kaksoisjärjestelmän uskotaan syntyneen galaksien yhdistymisen seurauksena, jolloin mustat aukot ovat raivanneet ympäröivän galaksin tähdistä ja kaasusta lähestyessään toisiaan. Tähtien liikkeiden mallinnus Jeans-anisotrooppisella mallilla osoittaa, että kaksoisjärjestelmän yhteenlaskettu massa on noin 28 miljardia Auringon massaa. Tämä tulos tukee teorioita galaksien ja niiden keskusten mustien aukkojen välisistä yhteyksistä.
Tutkimus ja havainnot.
4C 37.11:n tutkimuksessa on hyödynnetty optisia ja infrapunaspektroskopisia havaintoja, jotka tarjoavat tietoa galaksin ytimen dynamiikasta ja mustien aukkojen vaikutuksesta ympäristöönsä. Galaksi on merkittävä tutkimuskohde, koska sen kaksoisjärjestelmä auttaa tutkimaan galaksien yhdistymistä ja mustien aukkojen kehitystä sekä ratkaisemaan "viimeisen parsekin ongelmaa", joka liittyy mustien aukkojen lopulliseen yhdistymiseen. Galaksin suuren etäisyyden vuoksi sen havainnot näyttävät sen tilan sellaisena kuin se oli satoja miljoonia vuosia sitten, sillä valolta kestää niin kauan saapua Maapallolle.
Elämän ja eksoplaneettojen mahdollisuus.
Tällä hetkellä ei ole havaintoja eksoplaneetoista tai mahdollisesta elämästä 4C 37.11:n tähdillä. Galaksin suuren etäisyyden vuoksi nykyteknologiamme ei mahdollista suoria tutkimusmatkoja, eikä sinne ole lähetetty luotaimia.
Sijainti ja luokittelu.
4C 37.11 ei kuulu Messierin luetteloon, eikä se sijaitse Linnunradassa tai aurinkokunnassamme, vaan on itsenäinen galaksi. Sen sijainti Perseuksen tähdistössä ja sen fysikaaliset ominaisuudet tekevät siitä ainutlaatuisen kohteen tähtitieteellisessä tutkimuksessa.
Korjausoikeus

Korjausoikeus tai korjauttamisoikeus tarkoittaa Euroopan unionin direktiiviä, jonka tavoitteena on vähentää pois heitettävän jätteen määrää ja se on osa tavoitetta siirtyä kiertotalouteen. Direktiivi astui voimaan 30. heinäkuuta 2024.
Laitteiden valmistajilla on velvoite toimittaa varaosia ja tuotteiden elinkaarta pyritään nostamaan kymmeneen vuoteen.
Muilla alueilla.
Myös Yhdysvalloissa on vastaavan lain tavoite.
Delta Persei

Delta Persei on sininen jättiläistähti Perseuksen tähdistössä pohjoisella tähtitaivaalla.
Delta Persei on yksi Perseuksen tähdistön kirkkaimmista tähdistä, näkyen selvästi paljain silmin näennäisellä magnitudilla 3.01. Tähti tunnetaan myös nimillä Basel, joka tarkoittaa arabiankielessä ”rohkeaa”, Adid Borealis, joka viittaa ”yläkäden pohjoiseen osaan”, sekä 39 Persei, HD 22928 ja HIP 17358. Kiinassa tähti tunnetaan nimellä Tiānchuánwu (), eli ”taivaan laivan viides tähti”, ja se kuuluu historialliseen Tiānchuán-tähtikuvioon sekä Alpha Persei -liikeryhmään.
Fyysiset ominaisuudet.
Delta Persei kuuluu spektriluokkaan B5 III, mikä osoittaa sen olevan sinivalkoinen jättiläistähti. Sen pintalämpötila on noin 6 672 kelviniä, selvästi kuumempi kuin Auringon noin 5 777 kelviniä, ja sen sininen väri heijastaa tätä korkeaa lämpötilaa. Tähden säde on noin 19-kertainen Auringon säteeseen verrattuna, ja se säteilee noin 659 kertaa enemmän energiaa kuin Aurinko. Sen absoluuttinen magnitudi on -2.99, mikä korostaa tähden poikkeuksellista kirkkautta standardietäisyydellä (10 parsekia). Tähden massa on noin seitsemänkertainen Auringon massaan verrattuna, ja sen iäksi arvioidaan noin 6,8 miljoonaa vuotta. Delta Persei pyörii nopeasti, aksiaalisen pyörimisnopeuden ollessa noin 190 km/s.
Kaksois- tai kolmoistähtijärjestelmä.
Delta Persei on kaksoistähti, ja sen on arveltu olevan mahdollisesti osa kolmoistähtijärjestelmää. Pääkomponentin näennäinen kirkkaus on 3.01 magnitudia, kun taas visuaalinen kumppani, joka sijaitsee noin 0,330 kaarisekunnin päässä, on kirkkaudeltaan 6.17 magnitudia. Toissijainen tähti, joka sijaitsee noin 104 kaarisekunnin päässä pääkomponentista, on huomattavasti himmeämpi, magnitudilla 11.37. Ei ole varmuutta, ovatko nämä tähdet gravitaation sitomia vai ainoastaan näennäisesti lähekkäin taivaalla.
Sijainti ja liike.
Delta Persei sijaitsee noin 520–530 valovuoden päässä Maasta, eri lähteiden arvioiden vaihdellessa hieman (516–530 valovuotta). Se on osa Linnunrataa ja sijaitsee noin 24 580 valovuoden etäisyydellä galaksimme keskuksesta. Tähden koordinaatit taivaalla ovat oikea nousu 03h 42m 55.48s ja deklinaatio +47° 47′ 15.6″. Tähti liikkuu avaruudessa poispäin Maasta noin 4 km/s nopeudella ja sillä on omaa liikettä sekä pohjois-etelä- että itä-länsisuunnassa. Tähdistössään se sijaitsee kaakkoispuolella suhteessa kirkkaaseen Mirfakiin, ja se on noin kaksi kertaa kirkkaampi kuin keltainen Gamma Persei, säteillen noin 2 000 kertaa Auringon valon määrän.
Merkitys ja havainnointi.
Delta Persei on yksi Perseuksen tähdistön päätähdistä ja selvästi erottuva kohde tähtitaivaalla. Sen kirkkaus ja sinivalkoinen väri tekevät siitä helposti havaittavan paljain silmin. Tähti on myös muuttuva kaksoistähti, mikä lisää sen mielenkiintoa tähtitieteilijöille. Sen asema Perseuksen tähdistössä, vastakkaisella puolella Mirfakiin nähden, tekee siitä tärkeän orientaatiopisteen tähtitaivaalla.
Olavi Karjalainen

Olavi Johannes Karjalainen (24. kesäkuuta 1933 Vaala – 7. lokakuuta 2022 Oulu) oli suomalainen kasvatustieteen professori.
Karjalainen tuli ylioppilaaksi 1952. Hän valmistui Oulun opettajainkoulutuslaitokselta kansakoulunopettajaksi 1955 ja Oulun yliopistosta filosofian kandidaatiksi 1967 ja kasvatustieteen lisensiaatiksi 1979. Kasvatustieteen tohtoriksi hän väitteli siellä 1983 tutkimuksella "Matematiikan opetuksen affektiiviset tavoitteet ja niiden toteutumisen arvioiminen peruskoulun ala-asteella".
Karjalainen oli kansakoulunopettaja Vaalassa 1952–1955 ja Suomussalmella 1956–1962. Oulun yliopiston opettajainkoulutuslaitoksella hän toimi tuntiopettajana, lehtorina, assistenttina, va. yliassistenttina ja va. apulaisprofessorina 1965–1978 ja vakinaisena lehtorina 1979–1991. Vuodesta 1977 hän toimi useaan otteeseen myös yliopiston matemaattisten aineiden didaktiikan vt. apulaisprofessorina ja oli kasvatustieteen vakinainen apulaisprofessori 1992–1996. Suomen Akatemian tutkimusassistentti Karjalainen oli 1981–1982. Hän sekä julkaisi tutkimuksia että oli kirjoittamassa matematiikan oppikirjoja.
Johan Britz

Johan Britz (s. 1975) on ruotsalainen liberaalien poliitikko, joka on toiminut maansa työmarkkinaministerinä kesäkuusta 2025. Hän on aiemmin työskennellyt valtiosihteerinä.
Gamma Persei

Gamma Persei tai γ Per on kirkas kaksoistähti Perseuksen tähdistössä.
Gamma Persei näkyy paljain silmin kirkkaudella 2,91 magnitudia. Tähti sijaitsee hieman luoteeseen Mirfakista ja erottuu tähdistön kirkkaimpien tähtien joukossa keltaisen värinsä vuoksi. Sen koordinaatit taivaalla ovat noin 03h 04m 47.79s (rektaskensio) ja +53° 30' 23.2" (deklinaatio).
Fyysiset ominaisuudet.
Gamma Persei on spektroskooppinen kaksoistähti, joka koostuu kahdesta lähekkäisestä tähdestä, joita ei voi erottaa paljain silmin, sillä niiden välinen etäisyys on vain noin puoli kaarisekuntia. Pääkomponentti kuuluu spektriluokkaan G8III+, mikä määrittelee sen keltaiseksi jättiläistähdeksi, kun taas toissijainen tähti on A3V-luokan pääsarjan tähti. Pääkomponentin pintalämpötila on noin 4 732 kelviniä, viileämpi kuin Auringon 5 777 kelviniä. Tähden säde on noin 31 kertaa Auringon säde, ja sen massa on noin 3,9 Auringon massaa, kun taas toissijaisen tähden massa on noin 2,5 Auringon massaa. Järjestelmä säteilee yhteensä noin 367–1 000 kertaa Auringon energiamäärän.
Kaksoistähtijärjestelmä ja vaihtelu.
Gamma Persei on myös pimennyskaksoistähti, mikä tarkoittaa, että sen kirkkaus voi vaihdella, kun tähdet kiertävät toistensa editse. Molemmat komponentit ovat lähes yhtä kirkkaita, mikä tekee niiden erottamisen erityisen haastavaksi ilman kehittyneitä havaintolaitteita. Uudemmat CCD-spektroskopian tutkimukset ovat onnistuneet erottamaan toissijaisen tähden spektrin, mikä on mahdollistanut tarkemmat arviot tähtien massoista ja kehitysvaiheista.
Sijainti ja liike.
Tähti sijaitsee noin 243–257 valovuoden päässä Maasta ja noin 24 300 valovuoden päässä Linnunradan keskuksesta. Gamma Persei liikkuu Auringosta poispäin noin 3,13 km/s nopeudella , ja sen oma liike on havaittavissa pieninä muutoksina pitkällä aikavälillä. Tähden metallipitoisuus on hieman alhaisempi kuin Auringolla, mikä viittaa pienempään raudan määrään sen koostumuksessa.
Kehitysvaihe ja tulevaisuus.
Gamma Persei on iältään noin 230 miljoonaa vuotta, huomattavasti nuorempi kuin Aurinko. Sen arvioitu elinikä on noin 396 miljoonaa vuotta, mikä on lyhyt verrattuna vähemmän massiivisiin tähtiin, koska suuret tähdet kuluttavat polttoainettaan nopeammin. Tähtijärjestelmän odotetaan kehittyvän niin, että pääkomponentti menettää uloimmat kerroksensa ja muuttuu valkoiseksi kääpiöksi planetaarisen sumuvaiheen jälkeen. Toissijaisen tähden kehitysvaihe osoittaa, että se on siirtymässä pois pääsarjasta, mikä herättää kysymyksiä kaksoistähtien samanaikaisesta mutta erilaisesta kehityksestä.
Tutkimus ja merkitys.
Gamma Persei tarjoaa arvokasta tietoa kaksoistähtien kehityksestä, erityisesti koska sen komponentit ovat tarkasti määritettyjä ja osoittavat erilaisia kehitysvaiheita. Aiemmat tutkimukset viittasivat poikkeuksellisen suuriin massoihin, mutta uudemmat mallit ovat osoittaneet, että tähdet ovat kirkkaampia kuin niiden spektriluokkien perusteella odotettaisiin, ei niinkään massiivisempia.
Tapitus

Tapitus on kahden puukappaleen liittämistä toisiinsa tappiliitoksen avulla tai erillisen tapin avulla. Erillisillä uritetuilla tapeilla voidaan liittää yhteen lautoja tai puulevyjä. Tappiliitoksessa toisen liitettävään kappaleeseen päähän tehdään tappi ja toiseen kappaleeseen liitoskohtaan tehdään lovi. Tappi ja lovi tehdään keskenään vastaavan muotoisiksi, niin että ne sopivat keskenään yhteen. Tappiliitostyyppejä ovat läpitappiliitos, peittotappiliitos, kaidetappiliitos, olkatappiliitos, vinotappiliitos ja kiilatappiliitos. Monitappiliitoksessa toisen liitoskappaleen päähän tehdään useita tappeja ja toiseen kappaleeseen useita lovia. Tapitus on paljon aikaa vievä työ, mutta tappiliitos on verrattain kestävä. Sitä käytetään muun muassa tuolien ja pöytien jaloissa. Tapituksessa käytettäviä työkaluja ovat tapitusohjain, tapituskeskittimet ja puuporanterät.
Loveus

Loveus on puukappaleiden liittämistapa. Se muistuttaa tapitusta, joka on tehty tasotappiliitoksella mutta eroaa siitä siten, että liitoskohtaan tehdään iso lovi, johon toinen kappale liitetään. Loveusta käytetään usein kulmaliitoksissa. Loviliitokset voivat olla yksilovisia tai monilovisia. Loveuksessa voidaan käyttää liimaa.
NUTS 300

NUTS 300 (eli Nuts Ylläs Pallas 300 km tai Nuts 300 Seikkailujuoksu) on Suomessa heinäkuussa järjestettävä yli 300 kilometrin mittainen polkujuoksutapahtuma. Kisa kulkee pääosin Lapin kansallispuistoissa tuntureilla ja erämaa-alueilla. Se on osa laajempaa NUTS Ylläs Pallas -polkujuoksutapahtumaa, joka on yksi Pohjoismaiden ultrajuoksukilpailuista.
Reitti.
NUTS 300 -kisan reitti kulkee noin 320 kilometrin matkan Lemmenjoen kansallispuistosta Njurkulahdesta Pöyrisjärven erämaa-alueelle ja Pallas-Yllästunturin kansallispuiston läpi Äkäslompoloon.
Reitin erityispiirteitä:
Kilpailun reittiennätykset: miehet: Max Moberg – 46:40:45 (2024), naiset: Eevi Bengs – 54:24:26 (2024).
Historia.
Ensimmäinen NUTS 300 järjestettiin vuonna 2021 osana NUTS Ylläs Pallas -tapahtumaa. Kisa syntyi vastauksena kasvaneeseen kiinnostukseen äärimmäisen pitkistä ultrajuoksukilpailuista Suomessa ja kansainvälisesti. Tapahtuman järjestää suomalainen Northern Ultra Trail Service (NUTS), joka on tunnettu myös muista polku- ja ultrajuoksukilpailuista, kuten NUTS Karhunkierros.
Osallistujat ja läpäisytilasto.
12.–17.7.2021: 65 osallistujaa, maaliin 29 (20/29 miestä ja 9/11 naista). 
4.–9.7.2022: 27 osallistujaa, maaliin 20 (12/19 miestä ja 8/8 naista). 
3.–8.7.2023: 31 osallistujaa, maaliin 20 (17/24 miestä ja 3/7 naista). 
8.–13.7.2024: 40 osallistujaa, maaliin 29 (23/31 miestä ja 6/9 naista).
14.–21.7.2025: 54 osallistujaa, maaliin 40 (30/41 miestä ja 10/13 naista).
Vuokko Raekallio-Teppo

Vuokko Päiviö Suometar Raekallio-Teppo (1910–1974) oli suomen äidinkielen opetuksen johtavia henkilöitä. 
Hän aloitti opettajauransa Helsingin III suomalaisessa tyttökoulussa. Vuonna 1947 hän siirtyi Jyväskylän yhteislyseon vanhemmaksi lehtoriksi, joka virka muuttui normaalilyseon yliopettajuudeksi. Oikeakielisyyden edistäjänä hän taisteli erityisesti fennististen ilmauksien puolesta muukalaisuuksia vastaan.
Raekallio-Tepon keskeisiä teoksia ovat "Aihevakka", "Miten laadin aineen" ja "Asioimiskirjoituksen opas". Lisäksi hän toimitti Eero Lemolan kanssa antologian "Elävää runoutta: Valikoima suomalaista lyriikkaa". 
Raekallio-Tepon puoliso oli Hannes Teppo.
Alfame

Alfame Systems Oy on suomalainen ohjelmisto- ja konsultointiyritys. Yhtiö on perustettu vuonna 2004 Kokkolassa, ja sillä on toimistot myös Helsingissä, Tampereella, Turussa, Oulussa ja Rovaniemellä.
Alfame Systemsin liikevaihto oli vuonna 2024 päättyneellä tilikaudella 13,5 miljoonaa euroa ja se työllisti 110 henkilöä. Yhtiön asiakkaita ovat muun muassa Oikeusrekisterikeskus, Patentti- ja rekisterihallitus (PRH) ja Keha-keskus.
Keväällä 2025 Alfame Systems kertoi panostavansa datatalouteen. Tavoitteena on tarjota entistä enemmän tekoälyavusteisen datan hallinnan ja käsittelyn osaamista sekä datatalouden konsulttipalveluja.
Alfame Systems oli vuonna 2020 Suomen parhaat työpaikat -tutkimuksessa keskisuurten organisaatioiden sarjan ykkönen, ja yhtiö on ollut samassa tutkimuksessa useana vuonna kolmen parhaan joukossa.
Okakaarnakuoriainen

Okakaarnakuoriainen ("Ips acuminatus") on 2,2–3,9 mm pitkä kaarnakuoriainen toimien mäntyjen tuholaisena. Laji on sekundaarinen tuhonaiheuttaja. Okakaarnakuoriaisen peitinsiivet ovat suhteellisen vaaleat, kellanruskeat ja etuselkä mustanruskea. Nuori okakaarnakuoriaisaikuinen on vaalean ruskea, mutta tummuu myöhemmin etenkin etuselästään. Lajia esiintyy männyissä ohuen hilsekaarnan alla rungossa ja oksissa. Se iskeytyy pääasiassa heikentyneisiin pystypuihin, hakkuujätteisiin sekä tuulenkaatoihin edesauttaen niiden kuolemista. Okakaarnakuoriainen kuljettaa puuhun sinistäjäsientä, jota se käyttää ravintonaan. Sinistäjäsieni kulkeutuu puuainekseen ja sen takia puu tai puun osa alkaa kuivua alentaen puutavaran arvoa.. 
Okakaarnakuoriaiset parveilevat touko-kesäkuussa ilman lämpötilan saavutettua +18 ⁰C. Okakaarnakuoriainen on yleinen, vakiintunut ja elinvoimainen esiintyen laajasti Suomessa.
Lajin torjunnan kannalta suojaamaton kuorellinen mäntypuutavara kannattaa kuljettaa pois metsästä ennen okakaarnakuoriaisten parveiluaikaa.
Turnov

Turnov () on Tšekissä sijaitseva kaupunki. Se sijaitsee Semilyn piirikunnassa, Liberecin läänissä. Iser virtaa kaupungin läpi. Turnovin pinta-ala on 22,71 km² ja siellä on 14 577 asukasta (2025). Siellä on kohtuusuuri keltainen rautatieasema.
Turnov on tunnettu hyvin säilyneistä historiallisista rakennuksista sekä lasi- ja jalokivialalta. Kuuluisia kirkkorakennuksia ovat muun muassa barokkityylinen Pyhän Nikolaoksen kirkko, keskeneräinen Neitsyt Marian neogoottinen katedraali sekä koko kaupungin vanhin rakennus, Johannes Kastajan kirkko. Turnovia pidetään pohjoisen Böömin kulttuurillisena keskuksena.
Kaupunki oli ennen vanhaan tärkeä kaupan ja käsityön keskus ja nykyäänkin tärkeä liikenteen solmukohta. Turnov on maailmankuulu siellä harjoitetun jalokivien leikkaamisen ja perinteisten tšekkiläisten granaattikorujen valmistuksen takia, vuonna 1884 sinne avattiinkin Euroopan ensimmäinen jalokiviseppien oppilaitos. Nykyään laitoksen tarjonta on sittemmin laajentunut ja toimii nykyään yleisen käsityön kouluna.
Ensimmäiset maininnat Turnovista löytyvät vuodelta 1272 Böömin entisen kuninkaan Ottokar II Přemyslin laatimasta asiakirjasta, samalta ajalta, jolloin Markvarticin suvun Jaroslav ja Havel perustivat kaupungin.
Rho Persei

Rho Persei, tunnetaan myös nimellä Gorgonea Tertia tai 25 Persei, on punainen jättiläistähti Perseuksen tähdistössä, noin 308–325 valovuoden päässä Maasta. Se kuuluu Gorgonea-nimiseen tähtiryhmään, mutta sillä ei ole fyysistä yhteyttä muihin ryhmän tähtiin, kuten Algoliin.
Tähden ominaisuudet.
Rho Persei kuuluu spektriluokkaan M3IIIvar–M4II, mikä osoittaa sen olevan viileä punainen jättiläistähti. Sen pintalämpötila on noin 3 500–3 581 kelviniä, viileämpi kuin Auringon noin 5 500 kelviniä. Tähden säde on noin 150–160 kertaa Auringon säde, mutta sen massa on vain noin 2–3 kertaa Auringon massa, joten se on hyvin vähätiheyksinen. Rho Persei säteilee pääasiassa infrapuna-aallonpituuksilla ja tuottaa energiaa yli tuhat kertaa enemmän kuin Aurinko.
Kirkkaus ja muuttuvuus.
Tähden näennäinen kirkkaus vaihtelee välillä 3,3–4,0 magnitudia, ja sen absoluuttinen kirkkaus on noin -1,55 – -1,60. Rho Persei on puolijaksollinen muuttuva tähti, jonka kirkkaus vaihtelee noin 0,17 vuorokauden jaksoissa monimutkaisilla aikaskaaloilla. Tähti on nähtävissä paljain silmin pimeällä taivaalla, mutta valosaaste voi vaikeuttaa havaitsemista. Paras näkyvyys on marraskuussa, jolloin se sijaitsee lähellä Algol-tähteä ja M34-tähtijoukkoa.
Liike ja sijainti.
Rho Persei loittonee Auringosta noin 28–29 km/s nopeudella, ja sen oma liike taivaalla on mitattu tuhannesosasekuntien tarkkuudella vuosittain. Tähti sijaitsee Linnunradan pohjoisella taivaankannella, noin 24 390 valovuoden päässä galaksin keskustasta. Sen näennäinen läheisyys muihin Gorgonea-ryhmän tähtiin on väliaikainen, sillä tähdet liikkuvat eri suuntiin ja erkanevat toisistaan.
Evoluutio ja elinkaari.
Rho Persei on noin 440 miljoonaa vuotta vanha ja elinkaarensa toisessa kirkastumisvaiheessa, jolloin sen ytimenä toimii hiili- ja happiydin. Tähti on kehittyneempi kuin monet muut tähdet ja on laajentunut jättiläisvaiheeseen. Lopulta se menettää ulkokerroksensa ja muuttuu valkoiseksi kääpiöksi.
Kulttuurinen ja tähtitieteellinen merkitys.
Rho Persei on nimetty mytologisten Gorgo-sisarten mukaan, mutta sen tähtitieteellinen merkitys perustuu sen fysikaalisiin ominaisuuksiin. Se on kiinnostava tutkimuskohde punaisena jättiläistähtenä ja muuttuvana tähtenä, erityisesti verrattuna Algoliin, joka on ryhmän tunnetuin tähti.
Gramiini

Gramiini (C11H14N2) on indolijohdannaisiin ja alkaloideihin kuuluva aromaattinen orgaaninen yhdiste. Yhdistettä voidaan käyttää muiden yhdisteiden synteeseissä.
Ominaisuudet, valmistus ja käyttö.
Gramiini on huoneenlämpötilassa väritöntä ja kiiltävää kiteistä ainetta. Yhdiste on käytännöllisesti katsoen veteen liukenematonta, mutta liukenee muun muassa etanoliin, dietyylieetteriin, asetoniin ja kloroformiin. Gramiini voidaan alkyloida kvaternääriseksi ammoniumsuolaksi ja alkyloitu ammoniumryhmä voidaan korvata jollain nukleofiililla. Joissain tapauksissa myös itse gramiini reagoi näin ja tätä voidaan käyttää muiden yhdisteiden valmistamiseen. 
Gramiini eristettiin ensimmäisen kerran jättiruosta. Tämän jälkeen sitä on eristetty useista muistakin kasveista, kuten hopeavaahteroista, ohrasta ja useista muista heinäkasveista sekä eräistä hernekasveista. Gramiini toimii kasveissa kirvoilta ja muilta hyönteisiltä, sieniltä ja viruksilta suojaavana puolustuskemikaalina. Tämä perustuu mahdollisesti kasvinsyöjien energia-ainevaihdunnan häiritsemiseen, mikä johtaa oksidatiiviseen stressiin. Kasvit biosyntetisoivat gramiinia tryptofaanista ja välivaiheena on aminometyyli-indoli.
Gramiinia syntetisoitiin ensimmäisen kerran indolyylimagnesiumjodidin ja N,N-dimetyyliaminoasetonitriilin reaktiolla. Nykyisin käytetympi tapa on kuitenkin lähteä indolista. Indoli reagoi Mannich-reaktiolla formaldehydin ja dimetyyliamiinin kanssa gramiiniksi Lewis-happaman katalyysin esimerkiksi sinkkikloridin läsnäollessa.
Gramiinista voidaan valmistaa muun muassa tryptamiinia, tryptofaania sekä kasvihormoneja indoli-3-etikkahappoa tai indoli-3-voihappoa.
Greerin piirikunta

Greerin piirikunta () on Yhdysvaltojen Oklahoman osavaltiossa sijaitseva piirikunta. Sen väkiluku oli 5 491 vuonna 2020. Piirikunnan hallintokeskus on Mangumin kaupunki. Piirikunta on perustettu vuonna 1896, kun Yhdysvaltain korkein oikeus päätti, että tuolloin Texasin hallinnoima Greerin piirikunta ei kuulunut Texasille, minkä jälkeen piirikunta liitettiin Oklahoman territorion alueeseen.
Väestö.
Vuoden 2020 väestönlaskennassa Greerin piirikunnan asukasluku oli 5 491. Asukkaista valkoisia oli 77,9 %, mustia 6,6 %, alkuperäisasukkaita 3,4 % ja aasialaisia 0,1 %. Asukkaista 3,6 % kuului johonkin muuhun rotuun ja 8,4 % kuului kahteen tai useampaan rotuun. 12,1 % oli hispaanoja tai latinoita mistä tahansa rodusta. 6,1 % asukkaista puhui kotonaan jotain muuta kieltä kuin englantia ja 1,5 % oli syntynyt ulkomailla.
Niilopekka Muhonen

Niilopekka Muhonen (s. 28. helmikuuta 2006 Kuopio) on suomalainen jääkiekkopuolustaja, joka pelaa WHL-joukkue Medicine Hat Tigersissa. Hänellä on tulokassopimus NHL-seura Dallas Starsin kanssa.
Ura.
Seuraura.
Muhonen aloitti jääkiekkoilun viisivuotiaana Kalevan Pallossa. Hän aloitti puolustajana, jonka jälkeen Muhonen pelasi muutaman kauden hyökkääjänä, mutta palasi siitä takaisin puolustajan pelipaikalle. Hänet valittiin kaudella 2020–2021 U16 SM-sarjan toiseen tähdistökentälliseen.
Huhtikuussa 2023 Muhonen teki KalPan kanssa kaksivuotisen SM-liigasopimuksen. Hän pelasi kauden 2023–2024 suurimmaksi osaksi seuran U20-joukkueessa. Tammikuussa 2024 KalPa vuokrasi Muhosen helmikuun maaottelutaukoon asti ulottuvalla sopimuksella Mestis-joukkue Joensuun Kiekko-Poikiin, jossa hän pelasi kaikkiaan 12 runkosarjaottelua tehden kolme syöttöpistettä ennen paluutaan loppukaudeksi KalPaan. Muhonen ei debytoinut kauden aikana kuitenkaan SM-liigassa.
Dallas Stars varasi Muhosen viidennellä kierroksella 158. pelaajana . Samana kesänä hänet varasi myös WHL-joukkue Medicine Hat Tigers 47. pelaajana . Hän siirtyi joukkueeseen kaudeksi kaudeksi 2024–2025. Muhonen teki siellä 60 runkosarjaottelussa tehot 4+13=17 ja 18 pudotuspeliottelussa tehot 1+2=3. Hän voitti kauden päätteeksi WHL:n mestaruuden, Ed Chynoweth Cupin. Muhonen eteni Tigersin kanssa Memorial Cupin finaaliin, mutta mestaruuden vei lopulta kuitenkin OHL-joukkue London Knights lukemin 4–1.
Heinäkuussa 2025 Muhonen teki kolmivuotisen NHL-tulokassopimuksen Dallas Starsin kanssa.
Maajoukkueura.
Muhonen pelasi alle 18-vuotiaiden MM-kilpailuissa vuonna 2023. Hän pelasi myös alle 18-vuotiaiden Hlinka Gretzky Cupissa vuosina 2022 ja 2023, joista ensimmäinen turnaus päättyi pronssiin. Yhteensä hän on pelannut kaksi nuorten ja 36 poikien maaottelua.
Pelityyli.
Muhonen on omien sanojensa mukaan omaan päähän suuntautunut peruspuolustaja tai yleispuolustaja, mutta tykkää lähteä myös mukaan hyökkäyksiin. Hän on maininnut vahvuuksikseen myös luistelun ja ulottuvuuden.
Muuta.
Muhosen isoveli Ronimatti pelaa hyökkääjänä II-divisioonajoukkue Parru HT:ssä.
Maastojuoksun Suomen-mestaruuskilpailut 1924

Maastojuoksun Suomen-mestaruuskilpailut 1924 käytiin 28. syyskuuta Mikkelissä. Kilpailut järjestettiin poikkeuksellisesti syksyllä. Kilpailujen järjestäjänä toimi Mikkelin Kilpa-Veikot ja niihin osallistui 9 urheilijaa. Miehissä 9,2 km matkalta Suomen mestaruuden voitti edellisen vuoden tavoin Väinö Sipilä ja joukkueissa mestaruuden voitti myöskin edellisen vuoden tavoin Tampereen Pyrintö.
Mitalistit.
Lähteet:
Sainte-Catherine (Pas-de-Calais)

Sainte-Catherine on kunta Pohjois-Ranskassa Pas-de-Calais'n departementissa Hauts-de-Francen alueella. Kunta tunnetaan myös nimellä Sainte-Catherine-lès-Arras. Se sijaitsee Scarpejoen varrella, noin kaksi kilometriä Arras'n kaupungista luoteeseen.
Pyhän Katariinan kirkko kantaa nimeä Notre Dame de Toute Joie. Kirkko tuhoutui täysin Toisen maailmansodan aikana. Uusi kirkko rakennettiin samalle paikalle, ja se vihittiin käyttöön 7. syyskuuta 1958.
Manjilin–Rudbarin maanjäristys 1990

Manjilin–Rudbarin maanjäristys tapahtui Iranissa vuoden 1990 kesäkuun 20. ja 21. päivien välisenä yönä. Siinä kuoli arviolta 40 000 – 50 000 ja loukkaantui yli 60 000 ihmistä. Maanjäristyksen voimakkuus oli Richterin asteikolla mitattuna 7,3.
Manjilin–Rudbarin maanjäristyksessä tuhoutuivat lähes kaikki rakennukset Rudbarin ja Manjilin seuduilla. Kokonaisia kyliä tuhoutui maanjäristyksen seurauksena. Huomattavat vahingot ulottuivat Khalkhaliin ja Nowshahriin asti. Vähäistä vahinkoa koettiin myös Teheranissa ja eteläisessä Azerbaidžanissa. Maanjäristys kyettiin tuntemaan suurimmassa osassa Tabrizia.
Sainte-Catherine

Sainte-Catherine voi tarkoittaa seuraavia:
Maastojuoksun Suomen-mestaruuskilpailut 1923

Maastojuoksun Suomen-mestaruuskilpailut 1923 käytiin 10. toukoskuuta Turussa. Kilpailujen järjestäjänä toimi Turun Urheiluliitto. Miehissä 10 km matkalta Suomen mestaruuden voitti Väinö Sipilä ja joukkueissa mestaruuden voitti Tampereen Pyrintö. Kilpailuihin osallistui 13 urheilijaa.
Mitalistit.
Lähteet:
Project Liv Arena

Project Liv Arena on Pietarsaaressa sijaitseva jalkapallostadion, joka avattiin vuonna 2025.
Stadionilla on kansainväliset kriteerit täyttävä kenttä lämmitetyllä tekonurmella ja sen katsomoihin mahtuu noin 3 600 katsojaa ja VIP-tiloihin 250 ihmistä. Stadion kantaa pitkäaikaissairaita lapsia tukevan yhdistyksen nimeä. Jaro on yksi stadionhanketta edistävän Jeppis Stadion Oy:n omistajista. Yhtiö omistaa stadionin, mutta vuokralaisena toimii Pietarsaaren kaupunki, joka vastaa stadionin hoidosta ja ylläpidosta. Uuden stadionin on tarkoitus muodostaa kohtaamispaikka urheilun lisäksi musiikille, kulttuurille ja suurtapahtumille. Stadionin peruskivi muurattiin lokakuussa 2024. Stadion valmistui kesällä 2025.